[{"text_idx": "#000001", "text": "Konesko AS-i va\u0308iketuulikute tootmise ja arendamise u\u0308ksuse ning TUGE\u00ae kaubama\u0308rgi omandanud ettevo\u0303te TUGE Energia OU\u0308 so\u0303lmis 5-aastase koosto\u0308o\u0308lepingu PAKRI Teadus- ja To\u0308o\u0308stuspargiga. TUGE Energia alustab PAKRIs seni ko\u0303ige edukama kodumaise va\u0308iketuuliku, TUGE\u00ae 10 tootmist ning plaanib la\u0308hiajal arendada ja turule tuua uued 20kW ja 50kW tuulikud."}, {"text_idx": "#000002", "text": "Konesko AS tegeles aastast 2008 va\u0308iketuulikute arendamise ja tootmisega. Ta\u0308navu mu\u0308u\u0308di edasine arendusto\u0308o\u0308, tootmine ja intellektuaalne omand TUGE Energia OU\u0308 ettevo\u0303ttele. Ettevo\u0303te alustab tuulikute tootmist energia- ja keskkonnatehnoloogiale fokuseerivas PAKRI Teadus- ja To\u0308o\u0308stuspargis ning Konesko AS ja\u0308tkab ettevo\u0303tte tootmispartnerina lepingulise allhankijana."}, {"text_idx": "#000003", "text": "\u201cTUGE\u00ae 10 tuulik on Eestis ja ka va\u0308ljaspool Eestit soojalt vastu vo\u0303etud ning no\u0303udlus turul kasvab. Seeto\u0303ttu paneme suurt ro\u0303hku tootearendusele, et luua uued, veelgi efektiivsema energiatootlikkusega tuulikud,\u201c u\u0308tles TUGE Energia OU\u0308 tegevjuht Indrek Gregor. \u201cEsmane tootearenduse ja kasvufaas on la\u0308bitud ning edasine tootmine vajas iseseisvat organisatsiooni. Konesko juhtkonna usaldus TUGE Energia loomiseks annab meile kindluse, et suudame edu saavutada.\u201c"}, {"text_idx": "#000004", "text": "\u201cAlustada pikaajalist koosto\u0308o\u0308d suurima kodumaise va\u0308iketuulikutootjaga on meie senise 7 aasta to\u0308o\u0308 u\u0308ks parimaid tulemusi,\u201c u\u0308tles PAKRI Teadus- ja To\u0308o\u0308stuspargi tegevjuht Enn Laansoo, Jr. \u201cPakume oma va\u0308rskele kliendile energiato\u0303husaid ja LED-valgustusega ruume, peatselt saame pakkuda ka elektrit otse tuulikust ning taastuvenergial ku\u0308ttelahendust. Samuti toob TUGE Energia lisandumine PAKRI parki uued testimisvo\u0303imalused tuuleenergeetika vallas ning to\u0303stab Eesti valdkondlikku kompetentsi oluliselt,\u201d kinnitas Laansoo."}, {"text_idx": "#000005", "text": "TUGE Energia ja PAKRI Teadus- ja To\u0308o\u0308stuspark so\u0303lmisid 5-aastase koosto\u0308o\u0308lepingu, mille eesma\u0308rk on va\u0308lja ehitada ja seadistada TUGE\u00ae va\u0308iketuulikute testimis- ja arenduskeskkond ning tootmine PAKRI hoonekompleksis Kivi tn 2, Paldiskis. Koosto\u0308o\u0308lepingu teine osa on leida investeeringud uute tuulikute arenduseks ning sertifitseerimiseks. Investeering tehnoloogia arendusse planeeritakse kaasata la\u0308bi PAKRI ja Tehnopoli poolt asutatud Energia- ja Keskkonnatehnoloogia Arenduskeskuse OU\u0308 (RoheTAK), mis tegeleb hetkel osa investeeringu kaasamisega EAS\u2019ist."}, {"text_idx": "#000006", "text": "\u201cKonesko juhtkond usaldas va\u0308iketuulikute edasise arendamise ja tootmise meeskonnale, kelle eesotsas ja\u0308tkub tugevate kogemustega Konesko endise tuulegeneraatorite osakonna projektijuht Indrek Gregor ning oleme valmis pakkuma tootmistuge nii olemasolevate mudelite kui ka uute tuulikumudelite valmistamisel\u201d kinnitas Konesko AS tegevjuht Mart Hirtentreu."}, {"text_idx": "#000007", "text": "TUGE Energia OU\u0308 tegevjuht, juhatuse liige"}, {"text_idx": "#000010", "text": "PAKRI Teadus- ja To\u0308o\u0308stuspargi (PAKRI) kontseptsioon to\u0308o\u0308tati va\u0308lja aastal 2007 ning on Harjumaa Arengustrateegia aastani 2025 u\u0308ks prioriteetsemaid projekte, mis kasvab ligi 60 hektari suurusele alale Paldiskis. Koosto\u0308o\u0308s Tehnopoliga pakub PAKRI energia- ja keskkonnatehnoloogia valdkonna ettevo\u0303tetele vajalikku taristut ning teenuseid, toetamaks la\u0308bi su\u0308nergia ettevo\u0303tete ja\u0308tkusuutlikku arengut ja teadusto\u0308o\u0308d. PAKRI Tark-Linna uute hoonete rajamisel ja\u0308rgitakse maksimaalset energiato\u0303husust ning to\u0308o\u0308keskkonna kujundamisel to\u0308o\u0308taja produktiivsuse to\u0303stmist, PAKRI Targa-Vo\u0303rgu eesma\u0308rk on pargi klientidele toota taastuvenergiat ja pakkuda uute tehnoloogiate testimise vo\u0303imalust. Lisainformatsioon ."}, {"text_idx": "#000012", "text": "Eesti suurim taastuvenergial po\u0303hinev suletud jaotusvo\u0303rk on valmis\nELMO kaugjuhitav elektriauto sai sertifitseeritud ja alustab Paldiskis ta\u0308naval so\u0303itmisega\nMeie rohetehnoloogia klaster sai rahvusvahelise tunnustuse\nTehnopoli rohetehnoloogia plaanid\u201922: rohepo\u0308o\u0308rde teenus, nutitarud, tugi biomajandusele"}]